open-index/open-wikipedia-markdown huggingface dataset:
Finlayson (kaupunginosa)

**Finlayson** (aikaisemmin **Näsi**) on Tampereen I kaupunginosa. Se koostuu vanhasta Finlaysonin tehdasalueesta, Näsinpuistosta, Mustanlahden satama-alueesta sekä Hämeenpuiston ja Satakunnankadun rajaamista asuinkortteleista. Idässä alue rajoittuu Tammerkoskeen. Finlaysonissa sijaitsevat muun muassa Tallipiha ja Finlaysonin kirkko. Kaupunginosassa on myös kolme palatsirakennusta: Finlaysonin palatsi, Näsilinna ja Pikkupalatsi. Alueelta alkavat Nalkalaan saakka ulottuvat Näsilinnankatu ja Kuninkaankatu sekä Hämeenpuiston poikki ulottuvat Puuvillatehtaankatu ja Näsijärvenkatu. Naapurikaupunginosia ovat etelässä Tammerkoski (II kaupunginosa) ja lännessä Amuri (IV ja V kaupunginosat).

Alkujaan Finlaysonin alue puuvillatehtaan länsipuolella oli tehtaan työläisten ja toimihenkilöiden asuinalue; tosin työväen ja toimihenkilöiden asuttamat tontit olivat ulkonäöltään aivan erilaiset.   

## Lähteet

## Aiheesta muualla
Harry Shum Jr.

**Harry Shum Jr.** (s. 28. huhtikuuta 1982 Limón, Costa Rica) on yhdysvaltalainen näyttelijä, tanssija ja koreografi.

## Nuoruus
Shum syntyi Limónissa Costa Ricassa. Hänen äitinsä on kotoisin Hongkongista ja isänsä Kantonista Kiinasta. Shumilla on kaksi isosiskoa, Susana ja Cristina. Perhe muutti San Franciscoon Shumin ollessa 6-vuotias. Shum on kiitollinen kansainvälisestä taustastaan ja kokee saaneensa parhaat puolet monesta kulttuurista. Hän puhuu englantia, espanjaa ja kiinaa. 

## Ura
Shum alkoi luoda uraa tanssijana San Franciscossa valmistuttuaan lukiosta. Hän toimi useiden tunnettujen muusikoiden kuten Beyoncén, Mariah Careyn, Jennifer Lopezin ja Ashantin taustatanssijana. Hän tanssi Applen iPod-mainoksessa. Shum sai pienen roolin televisiosarjasta *[[Käytäväpeliä]]* vuonna 2003. Tämän jälkeen hän esiintyi tanssiaiheisissa elokuvissa *[[You Got Served]]*, *Stomp the Yard* ja *Center Stage: Turn It Up*. 

Shum on näytellyt televisiossa musiikaalisarjassa *[[Glee]]* vuodesta 2009. Hänen roolinsa oli aluksi pieni, mutta sarjan kolmannella tuotantokaudella hänen roolihahmostaan Mike Changista tehtiin yksi sarjan päähenkilöistä. Shum toimii koreografina tanssia käsittelevässä televisiosarjassa *The Legion of Extraordinary Dancers*. Hän on myös näytellyt sarjassa. Shum esiintyi tanssielokuvassa *[[Step Up 3D]]* vuonna 2010. 

Vuonna 2011 Shum esiintyi action-painotteisessa lyhytelokuvassa *3 Minutes*, joka sai suosiota. Elokuva huomioitiin mm. ''New York Postissa'', *[[Seventeen Magazine|Seventeen Magazinessa]]* ja virallisella Star Wars -sivustolla. Shum näyttelee vuonna 2016 alkaneessa *[[Shadowhunters]]*-sarjassa Magnusta.

## Filmografia
### Elokuvat

### Televisiosarjat

## Lähteet

## Aiheesta muualla

* 
* 
* Harry Shum Jr. TV.com-sivustolla 
* Fox - Glee Cast - Harry Shum Jr.
Juuso Salmi

**Juuso Salmi** (s. 15. heinäkuuta 1991 Helsinki) on uransa lopettanut suomalainen jääkiekkopuolustaja. Salmi pelasi ammatikseen jääkiekkoa yhdeksän vuotta, joista ensimmäiset seitsemän kautta HIFK:ssa (2011-2018.) Lukuisista loukkaantumisista urallaan kärsinyt Salmi siirtyi kaudeksi 2018-2019 Tanskan pääsarjaan ja viimeiseksi jääneellä kaudellaan 2019-2020 Salmi edusti Puolan Polska Hokej Ligassa GKS Katowiceä.

## Ura
Salmi on Helsingin IFK:n kasvatti. Hän oli joukkueensa tehokkain puolustaja C-nuorten SM-sarjassa kaudella 2006–2007 tehoilla 5+6=11 sekä B-nuorten SM-sarjassa kaudella 2008–2009 Christian Silfverin kanssa tehoilla 2+15=17. Salmi voitti A-nuorten SM-hopeaa vuonna 2010, B-nuorten Suomenmestaruuden vuonna 2009 ja C-nuorten SM-hopeaa vuonna 2007. Kaudella 2010–2011 hän toimi HIFK:n A-nuorten kapteenina.

Kaudeksi 2011–2012 Salmi nostettiin HIFK:n SM-liigarinkiin. Hän teki liigadebyyttinsä kauden kolmannessa ottelussa 22. syyskuuta 2011 Tapparaa vastaan ja sai siinä jääaikaa 8.34 minuuttia. Salmen paikka kokoonpanossa aukesi, kun Markus Kankaanperä oli sivussa ottelusta. Hänen liigauransa avausmaali ja kauden ainoaksi jäänyt tehopiste syntyi 6. maaliskuuta 2012 JYPiä vastaan. Salmen 2–1-osuma ratkaisi HIFK:lle voiton. Hän pelasi kauden aikana 15 SM-liigaottelua sekä 16 ottelua lainalla Mestis-joukkue Kiekko-Vantaassa. Salmi vahvisti myös kevään 2012 pudotuspeleissä HIFK:n A-nuoria, jossa hän voitti Suomenmestaruuden.

Kaudella 2012–2013 Salmi pelasi 26 SM-liigaottelua tehden kolme syöttöpistettä. Hän pelasi myös 12 ottelua lainalla Mestiksen nousijajoukkue HC Keski-Uudessamaassa. Kaudella 2013–2014 Salmelta odotettiin läpimurtoa SM-liigaan, mutta hän oli lähes koko syyskauden sivussa loukkaantumisten vuoksi, eikä saanut enää kevätkaudella rytmistä kiinni. Salmelle kertyi kauden aikana vain 11 runkosarjaottelua sekä kolme ottelua lainalla HCK:ssa. Vielä kaudella 2015–2016 hän jäi pieneen rooliin ja pelasi vain 16 runkosarja- ja 11 playoff-ottelua. Salmi voitti kauden päätteeksi SM-hopeaa. Hän pelasi kauden aikana myös seitsemän ottelua lainalla Kiekko-Vantaassa.

Salmi oli kauden 2015–2016 jälkeen pitkään ilman sopimusta, kunnes hän palasi kauden 2016–2017 kynnyksellä kahden kuukauden mittaisella sopimuksella HIFK:hon paikkaamaan Eemeli Heikkisen ja Miro Karjalaisen poissaoloja. Marraskuussa Salmen sopimusta jatkettiin kauden loppuun. Toukokuussa 2017 hän teki HIFK:n kanssa vuoden mittaisen jatkosopimuksen. Kaudella 2017–2018 Salmi teki SM-liigan yhden kauden piste-ennätyksensä tehoilla 2+5=7. Hän voitti kauden päätteeksi SM-pronssia.

Kaudeksi 2018–2019 Salmi siirtyi vuoden mittaisella sopimuksella Tanskan Metal Ligaenin Herning Blue Foxiin. Kaudeksi 2019–2020 hän siirtyi vuoden mittaisella sopimuksella Puolan Polska Hokej Ligan GKS Katowiceen. Kausi Puolassa keskeytyi Covid-19 pandemian takia. Salmi joukkueineen voitti siellä keskeytyneen kauden sijoitusten perusteella pronssia.
## Leuanveto
Salmi on harrastanut myös leuanvetoa, josta hänellä on yli 85-kiloisten Suomenmestaruus vuodelta 2008, jolloin salmi veti 38 leualla itsensä sarjansa voittajaksi.

## Tilastot

## Lähteet
*
*
*

### Viitteet
Henkikaartin Semjonovin rykmentti

**Henkikaartin Semjonovin rykmentti** () oli Venäjän keisarillisen armeijan vanhimpia kaartin jalkaväkirykmenttejä. Rykmentin nimi juontaa Moskovan ulkopuolella sijainneesta Semjonovskojen kylästä, jossa joukko-osasto alkujaan luotiin ja jonne se oli sijoitettuna Pietari I:n nuoruusvuosina.

## Historia

Joukko-osaston historia juontaa aina nuoren Pietari I:n leikkiarmeijaan ja vuoteen 1683. Vuonna 1700 siitä tehtiin Semjonovin Henkikaartin rykmentti Moskovan ulkopuolella sijainneen Semjonovskajan kylän mukaan, jonne se oli sijoitettu. Vuodesta 1723 lähtien rykmentti oli sijoitettuna Pietariin.

Suuren Pohjan sodan aikana rykmentti soti Narvan taistelussa ja vuonna 1703 se kunnostautui Nevanlinnan piirityksessä ja Ruotsin laivaston kaappaamisessa Neva suulla. 

Rykmentti oli osallisena Venäjän-Turkin sotaan 1735 sekä Venäjän ja Ruotsin välisiin sotiin (1741–1743 ja 1788–1790). Napoleonin sodissa Ranskaa vastaan Semjonovin rykmentti oli mukana useaan otteeseen (1805, 1806–1807, 1812–1814). Se otti osaa myös Venäjän ja Turkin välisiin sotiin 1800-luvulla (1828–1829 ja 1877–1878).

Vuonna 1905 rykmentti osallistui Moskovassa puhjenneen kapinan kukistamiseen. Ensimmäisen maailmansodan aikana rykmentti lähetettiin lounaisrintamalle osana 1. Kaartin jalkaväkidivisioonaa. Rykmenttiä komensi silloin suomalaistaustainen kenraalimajuri Johan Emil von Etter, joka oli rykmentin komentaja 1913-1916. Rykmentin reservipataljoona, joka jäi Pietariin, otti osaa helmikuun vallankumoukseen 1917. Maaliskuussa 1918 Semjonovin henkikaartin rykmentti palasi sodasta Pietariin (nyt venäjäksi nimellä Petrograd), ja se lakkautettiin samassa kuussa.
Lindstedt

**Lindstedt** on muun muassa seuraavien henkilöiden sukunimi:

* Anders Lindstedt (1854–1939), ruotsalainen matemaatikko, professori ja virkamies
* Arvid Fabian Lindstedt (1843–1935), suomalainen kauppias, talousneuvos ja lahjoittaja
* Esko Lindstedt (s. 1943), suomalainen järjestö- ja yritysjohtaja, maanviljelysneuvos
* Frans Lindstedt (1865–1943), suomalainen maanviljelijä, asekeräilijä ja museo- ja kotiseututyön harrastaja
* Johan K. Lindstedt (1864–1929), suomalainen antikvaarinen kirjakauppias ja monilajiurheilija
* Jouko Lindstedt (s. 1955), slaavilaisten kielten professori, esperantisti
* Jukka Lindstedt (s. 1958), suomalainen juristi, apulaisoikeusasiamies, tuomari, presidentin oikeudellinen neuvonantaja
* Laura Lindstedt (s. 1976), suomalainen kirjailija, kirjallisuudentutkija
* Pauline Brunius, o.s. Lindstedt (1881–1954), ruotsalainen näyttelijä ja teatterinjohtaja
* Robert Lindstedt (s. 1977), ruotsalainen tennispelaaja
* Rosa Lindstedt (s. 1988), suomalainen jääkiekkoilija
* Wilhelm Lindstedt (1838–1915), suomalainen pappi ja opettaja, valtiopäivämies
Särkänniemi (kaupunginosa)

**Särkänniemi** on Tampereen 8. kaupunginosa, joka sijaitsee Näsijärven rannalla Amurin ja Finlaysonin kaupunginosien pohjoispuolella. Se rajoittuu etelässä Paasikivenkatuun, jonka toisella puolella on Amurin kaupunginosa, sekä lännessä Santalahden kaupunginosaan. Näsinneulan ja Särkänniemen huvipuiston lisäksi kaupunginosassa sijaitsee muun muassa Onkiniemen asuinalue, vanha Haarlan paperitehtaan rakennus ja toimintansa lopettanut Amurin rautatieseisake. Kaupunginosaan luetaan mukaan myös Näsijärvessä sijaitseva Siilinkarin luoto.

## Historia
Särkänniemen länsipuolella sijaitseva Onkiniemi oli suosittu uimaranta jo 1800-luvulla. Särkänniemen ensimmäinen osa-asemakaava vahvistettiin vuonna 1915 ja koko alueen asemakaava vuonna 1921 sekä Santalahden asemakaava vuonna 1945. Osa alueen kaduista on nimetty tehtaiden omistajasukujen mukaan; Haarlan paperitehtaan perustaja, kauppaneuvos Rafael Haarla, jonka mukaan on nimetty Haarlankatu, lahjoitti Tampereen kaupungille Hämeensillan patsaat vuonna 1929. 

### Tehtaat
Särkänniemen kaupunginosaan liittyy sen länsipuolella sijaitseva Santalahti, joka on nimetty Näsijärven samannimisen lahden mukaan. Alueen ensimmäinen teollisuuslaitos oli vuonna 1852 perustettu Elianderin tulitikkutehdas; myöhemmin syntyneitä ovat olleet muiden muassa Sahanterä Oy (1889), Näsijärven Pahvitehdas (1909), Haarlan paperitehdas (1920) ja  (1926).

## Lähteet

## Aiheesta muualla
Tampella (kaupunginosa)

**Tampella** (vuoteen 2002 *Naistenlahti*) on Tampereen 9. kaupunginosa, joka muodostuu vanhasta Tampellan tehdasalueesta, Armonkallion asuntoalueesta ja Naistenlahden satama-alueesta.
Näsijärven rannalla sijaitsevan sisäisesti epäyhtenäisen kaupunginosan naapurikaupunginosia ovat Lapinniemi, Lappi, Osmonmäki, Tammela, Jussinkylä, Finlayson ja Särkänniemi.

Tampellassa Näsijärven rannalla toimii Naistenlahden voimalaitos.

## Kuvagalleria

Naistenlahti Power Plant, July 2017.jpg|Tampereen Sähkölaitoksen Naistenlahden voimala.
Näsinneula view 18.jpg|Ranta-Tampella rakenteilla vuonna 2020.
Tampella vuonna 1953. Kuva Veikko Kanninen, Vapriikin kuva-arkisto. (15812229914).jpg|Tampella vuonna 1953.
Tampellan esplanadi 1.jpg|Tampellan esplanadi.
Näsinneula view 12.jpg|Tampellan aluetta Näsinneulasta kuvattuna syyskuussa 2020.


## Lähteet

## Aiheesta muualla

* Tampella avautuu -kulttuuriraitti
Neljä minuuttia

**Neljä minuuttia** (*Vier Minuten*) on Chris Krausin ohjaama, vuonna 2006 julkaistu draamaelokuva naisvankilan pianonsoiton opettajasta (Monica Bleibtreu) ja murhaajasta (Hannah Herzsprung). Pianonsoiton opettaja Gertrud Krüger opettaa murhasta tuomittua Jennyä konserttikilpailua varten.
Neljäs Harkovan taistelu

**Neljäs Harkovan taistelu** oli neljäs Saksan ja Neuvostoliiton välinen taistelu Harkovan kaupungista toisessa maailmansodassa 12.–23. elokuuta 1943. Saksalaiset olivat aiemmin onnistuneet torjumaan puna-armeijan yritykset valloittaa kaupunki takaisin. Saksalaisten hävittyä Kurskin taistelun, Josif Stalin määräsi operaatio Polkovodets Rumyantsevin, jonka yksi päämääristä oli vallata Harkova ja Belgorod takaisin. Puna-armeija menetti taistelussa 450 panssarivaunua 800:sta, mutta onnistui siitä huolimatta pakottamaan Erich von Mansteinin johtamat Saksan 4. panssaridivisioonan, 8. armeijan, XI armeijakunnan ja taisteluosasto Kempfin vetäytymään kaupungista. Neuvostoliitto sai valloitettua kaupungin lopullisesti 23. elokuuta.
Julius Babatunde Adelakun

**Julius Babatunde Adelakun** (4. marraskuuta 1934 – 24. lokakuuta 2025) oli nigerialainen roomalaiskatolinen piispa. Hänet vihittiin papiksi Oyon hiippakuntaan 27. kesäkuuta 1965 ja nimitettiin sen vihkipiispaksi sekä Thunigaban titulaaripiispaksi 16. marraskuuta 1972. Piispaksi vihkiminen seurasi 11. helmikuuta 1973. Pääkonsekraattorina toimi Owen McCoy, jota avustivat Michael Patrick Olatunji Fagun ja Anthony Olubunmi Okogie.

13. huhtikuuta 1973 Adelakun sai nimityksen Oyon piispaksi, jona hän toimi, kunnes jäi eläkkeelle 4. marraskuuta 2009.

## Lähteet
Timo Räihä

**Timo Johannes Räihä** (s. 18. joulukuuta 1953 Parikkala) on suomalainen painija, joka ylsi SM-mitaleille 1970-luvulla.

Räihän painiura sai alkunsa 1970-luvulla. Hän voitti juniorien SM-pronssia 1971 sarjassa 81&nbsp;kg Kankaanpäässä. Ensimmäisen aikuisten SM-mitalinsa hän saavutti ottelemalla yli 90 kg sarjassa pronssille vuonna 1976. Hän saavutti tässä painoluokassa SM-hopeaa kahdesti, vuonna 1978 kreikkalais-roomalaisessa painissa ja 1979 vapaapainissa..

Painiuransa jälkeen Räihä on juossut 26 täyttä maratonia, ja hiihtänyt yli 20 pitkänmatkan Finlandiahiihtoa.

Räihä on istunut kristillisdemokraattien jäsenenä kaksi kautta Lahden kaupunginvaltuustossa. Hän on ollut eduskuntavaaliehdokkaana vuosien 2011 ja 2015 vaaleissa tulematta kuitenkaan valituksi.

## Lähteet
* http://www.mahdollisuus.fi/stoorit/painijasta-evankelistaksi 
* http://timojohannes.blogspot.com

### Viitteet
Jääpallon SM-sarjakausi 1981–1982

**Jääpallon Suomen mestaruus 1982** ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura

## Mestaruussarja
### Sarjataulukko

JPS putosi sarjasta suoraan. Kampparit säilyi karsinnan jälkeen. Sarjaan nousi Keminmaan Pallo.

### Runkosarjan parhaat maalintekijät

## Välierät
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. Samoin meneteltiin myös loppuotteluissa. Pronssiottelu oli yksiosainen.

## Pronssiottelu

## Loppuottelut

## Lopulliset sijoitukset

## Suomen mestarit
OLS: Jussi Mäkelä, Jukka Palinsaari, Jouni Taskila; Jari Huovinen, Kalevi Immonen, Pasi Kalliokoski, Tuomo Lämsä, Jari Löthman, Juha Niemikorpi, Timo Okkonen, Ari Rintala; Ilkka Alatalo, Matti Alatalo, Juha Krankkala, Kari Moilanen, Esa Määttä, Jukka Ohtonen; Asko Eskola, Eero Hamari, Risto Kontturi, Jari Loukkola, Jari Surakka. Valmentaja Reijo Karppinen.

## Lähteet
* Urheilumme kasvot 12, sivu 128.
Michael Patrick Olatunji Fagun

**Michael Patrick Olatunji Fagun** (17. huhtikuuta 1935 Agure – 13. lokakuuta 2025) oli nigerialainen roomalaiskatolinen piispa. Hänet vihittiin papiksi Ondon hiippakuntaan 4. heinäkuuta 1965 ja nimitettiin sen vihkipiispaksi sekä Casae Nigraen titulaaripiispaksi 28. kesäkuuta 1971. Piispaksi vihkiminen seurasi 10. lokakuuta. Pääkonsekraattorina toimi William Richard Field, jota avustivat Anthony Saliu Sanusi ja Lucas Olu Chukwuka Nwaezeapu.

Fagun sai nimityksen Ekitin hiippakunnan piispaksi 30. heinäkuuta 1972. Hän toimi tässä virassa, kunnes jäi eläkkeelle 17. huhtikuuta 2010.

## Lähteet
Felix Femi Ajakaye

**Felix Femi Ajakaye** (s. 25. toukokuuta 1962 Ibadan) on nigerialainen roomalaiskatolinen piispa. Hänet vihittiin papiksi Ekitin hiippakuntaan 4. heinäkuuta 1987 ja nimitettiin sen koadjuuttoripiispaksi 16. huhtikuuta 2008. Piispaksi vihkiminen seurasi 12. heinäkuuta. Pääkonsekraattorina toimi Michael Patrick Olatunji Fagun, jota avustivat Francis Folorunsho Clement Alonge ja Alfred Adewale Martins.

17. huhtikuuta 2010 Ajakayesta tuli Ekitin piispa.

## Lähteet
Mieletön maailma

**Mieletön maailma** on suomalainen viihdeohjelma, jota esittää televisiokanava MTV3. Sen juontajina toimivat aikaisemmin *[[Keksijätehdas|Keksijätehtaan]]* juontajana toiminut Simo Frangen ja Keksijätehtaan tuomaristossa istunut Jethro Rostedt. Sarjassa esiintyy myös Tampereen positiivisimmaksi henkilöksi valittu Jama Jama. 

Ohjelmassa esitetään hauskoja kuvanauhapätkiä kotivideoiden tapaan sekä juontajien omia vitsejä. Sarja alkoi 17. syyskuuta 2011, ja sitä esitettiin lauantaisin kello 19.30 ja vuoden vaihteessa sunnuntaisin vaihtelevasti kello 19.30, 20.30 ja 21.30. Viimeinen jakso esitettiin 16. syyskuuta 2012.

## Lähteet

## Aiheesta muualla
* Televisio-ohjelman viralliset sivut
Nokia C2-06

**Nokia C2-06 Touch and Type** on matkapuhelinvalmistaja Nokian kesäkuussa 2011 julkaistu liukunäppäimistöllä ja kahdella SIM-korttipaikalla varustettu kosketusnäytöllinen matkapuhelin.

## Tietoja
* Värivaihtoehdot: grafiitti, violetti ja kultaisen vaalea
* FlashLite-tuki
* Java MIDP 2.1
* Kalenteri, tehtäväluettelo, muistio, laskin, ääninauhuri ja kello
* Ovi Chat
* Nokia-selain

## Lähteet
* Nokia C2-06 specifications - Nokia Europe 
* Nokia C2-06 - GSMArena
Monarchy of Roses

**Monarchy of Roses** on Red Hot Chili Peppersin kappale albumilta *[[I'm with You (albumi)|I'm With You]]*. Kappale on albumin toinen single ja se julkaistiin 14. marraskuuta 2011.

Singlen Ison-Britannian promoversio ilmestyi 5. lokakuuta 2011 myyntiin ebayhin, kansikuvan ja kappalelistan kera.

## Kappale
Yhtyeen kitaristi Josh Klinghofferin mukaan kappale sai alkunsa basisti Flean keksimästä bassokuviosta, johon Klinghoffer alkoi soittaa omaa kitarariffiään. Kappaleen työnimenä oli "Disco Sabbath".

## Singlen kappaleet
**Ison-Britannian promosingle**
#Monarchy of Roses (Albumi versio) - 4:14
#Monarchy of Roses (Radio edit) - 3:43
#Monarchy of Roses (Instrumentaalinen) - 4:12

## Listasijoitukset

## Lähteet
Emmanuel Adetoyese Badejo

**Emmanuel Adetoyese Badejo** (s. 13. heinäkuuta 1961) on nigerialainen roomalaiskatolinen piispa. Hänet vihittiin papiksi Oyon hiippakuntaan 4. tammikuuta 1986 ja inkardinoitiin Osogbon hiippakuntaan 3. maaliskuuta 1995. Hänet nimitettiin Oyon koadjuuttoripiispaksi 14. elokuuta 2007. Piispaksi vihkiminen seurasi 20. lokakuuta. Pääkonsekraattorina toimi Julius Babatunde Adelakun, jota avustivat Gabriel 'Leke Abegunrin ja Michael Patrick Olatunji Fagun.

Badejosta tuli Oyon piispa 4. marraskuuta 2009.

## Lähteet
LÉ Maev

**LÉ Maev** (viirinumero 02) oli Irlannin laivaston Flower-luokan korvetti, joka alkujaan oli toisen maailmansodan aikana valmistunut Britannian kuninkaallisen laivaston korvetti *HMS Oxlip*. Se nimettiin Irlannin laivaston palvelukseen otettaessa helmikuussa 1947 Connachtin legendarisen kuningattaren mukaan Medbiksi, jolloin sen ensimmäiseksi päälliköksi nimettiin luutnantti W. Reidy.

## Valmistus

Alus tilattiin 12. joulukuuta 1939 Inglisiltä, missä köli laskettiin 9. joulukuuta 1940. Alus laskettiin vesille 28. elokuuta 1941 nimellä *HMS Oxlip* (viirinumero K123) ja valmistui vielä saman vuoden lopulla 28. joulukuuta.

## Palvelus
Vuoden 1953 aikana aluksen masto vaihdettiin verkkorakenteiseen ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kansi pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta.

Alus myytiin romutettavaksi 23. maaliskuuta 1972.

## Päälliköt
*Frank Bentley Collinson 3. marraskuuta 1941 - toukokuu 1942
*Charles William Leadbetter toukokuu 1942 - 10. huhtikuuta 1944
*John Kirke Craig 10. huhtikuuta 1944 - 12. kesäkuuta 1945
*Frederick John George Rice 12. kesäkuuta - 13. joulukuuta 1945

## Lähteet
*
*
*

### Viitteet
LÉ Cliona

**LÉ Cliona** (runkonumero 03) oli Irlannin laivaston Flower-luokan korvetti, joka oli toisen maailmansodan aikana valmistunut Britannian kuninkaallisen laivaston korvetti *HMS Bellwort*. Se nimettiin Irlannin laivaston palvelukseen otettaessa 3. helmikuuta 1947 Irlannin mytologian rakkauden jumalattareksi, jolloin sen ensimmäiseksi päälliköksi nimettiin luutnantti W. Reidy.

## Valmistus

Alus tilattiin 12. joulukuuta 1939 työnumerolla J1160 George Brown and Companyltä Greenockista, missä köli laskettiin 17. syyskuuta 1940. Alus laskettiin vesille 11. elokuuta 1941, jolloin se nimettiin *HMS Bellwortiksi* viirinumerolla K114. Alus otettiin palvelukseen 26. marraskuuta 1941.

## HMS Bellwort
*HMS Bellwort* ja *[[HMS Armeria (K187)|HMS Armeria]]* suojasivat 14. maaliskuuta 1943 9&nbsp;000 sotilasta kuljettaneita joukkojenkuljetusaluksia *Duchess of Richmondia*, *Ruysiä* ja *Sibajakia* Lagosista saattueeseen WS27. Alus erkani 17. maaliskuuta *Armerian* kanssa saattueesta palaten Lagosiin.

Alus oli poistettu aktiivipalveluksesta lokakuuhun 1945 mennessä. Se myytiin Irlannille 1946.

### Aluksen päälliköt
*Eric George Donald 1. syyskuuta 1941 - 17. syyskuuta 1942
*Norman Frederick René Gill 17. syyskuuta 1942 - 6. helmikuuta 1944
*Leslie Vernon Banks 6. helmikuuta 1944 - heinäkuu 1945

## LÉ Cliona
Vuoden 1953 aikana aluksen masto vaihdettiin verkkorakenteiseen, ja vuosikymmenen lopulla aluksen nelituumainen vaihdettiin Mk19-tykkiin. Samassa yhteydessä aluksen kantta pidennettiin ja sen messikannelle valmistettiin lisää majoitustiloja. 1960-luvun lopulla alus siirrettiin kalastuksenvalvontatehtäviin ja sen aseistus riisuttiin nelituumaista lukuun ottamatta.

Alus myytiin romutettavaksi 2. marraskuuta 1970.

## Lähteet
*
*
*
*

### Viitteet
Henkikaartin Izmailovon rykmentti

**Henkikaartin Izmailovon rykmentti** () oli keisarillisen Venäjän armeijan vanhimpia kaartinrykmenttejä. Keisarinna Anna perusti rykmentin Moskovassa 22. syyskuuta 1730. Perustamispäätöksen taustalla oli keisarinnan joutuminen epäsuosioon Pietari I:n aiemmin perustamien Preobraženskin ja Semjonovin henkirykmenttien keskuudessa. Keisarinna valitsi rykmentin nimen hänelle rakkaan Izmailovon keisarillisen kartanon mukaan.

Rykmentin ensimmäiseksi komentajaksi nimettiin kreivi Karl Gustav von Löwenwolde. Hänen jälkeensä ainoastaan keisarillisen perheen jäsenet toimivat rykmentin kunniapäällikköinä.
Arvoisa herra

**Arvoisa herra** (*The Distinguished Gentleman*) on vuonna 1992 ensi-iltansa saanut poliittinen komediaelokuva. Elokuvan pääosia näyttelevät Eddie Murphy, Lane Smith, Sheryl Lee Ralph, Joe Don Baker, James Garner, Victoria Rowell, Grant Shaud, Kevin McCarthy, Charles S. Dutton, Victor Rivers, Chi McBride, Sonny Jim Gaines ja Noble Willingham. Elokuvan on ohjannut Jonathan Lynn. Elokuva voitti Environmental Media Awardin vuonna 1993 ja Political Film Society -palkinnon vuonna 2001.

## Rooleissa

## Lähteet
Francis Folorunsho Clement Alonge

**Francis Folorunsho Clement Alonge** (s. 1. maaliskuuta 1935 Ado-Ekiti) on nigerialainen roomalaiskatolinen piispa. Hänet vihittiin papiksi 29. kesäkuuta 1963 ja nimitettiin Ondon hiippakunnan vihkipiispaksi sekä Thignican titulaaripiispaksi 17. joulukuuta 1973. Piispaksi vihkiminen seurasi 21. huhtikuuta 1974. Pääkonsekraattorina toimi Girolamo Prigione, jota avustivat William Richard Field ja Patrick Ebosele Ekpu.

31. toukokuuta 1976 Alonge nimitettiin Ondon piispaksi, jona hän toimi, kunnes jäi eläkkeelle 26. marraskuuta 2010.

## Lähteet
Embley Park

**Embley Park** on kartano Englannin eteläosassa Hampshiren kreivikunnassa. Se oli Florence Nightingalen koti vuosikymmenten ajan. Nykyisin kartanossa toimii sisäoppilaitos.

Embley Park on ollut asuttuna yli tuhannen vuoden ajan. 800-luvun puolivälissä se kuului Wessexin kuninkaan tiluksiin. Sen jälkeen kartano kuului useille aatelissuvuille.

Florencen isä William Edward Nightingale osti talon vuonna 1825. Perhe vietti siellä talvet ja piti Derbyshirestä perimäänsä taloa kesäasuntona. Embley Parkia kuvailtiin nelikulmaiseksi Yrjöjen aikakauden tyyliseksi taloksi, jossa oli hienot puutarhat ja hyvät metsästysmaat. William Nightingalen aikana taloon lisättiin länsisiipi, veranta ja parveke, joka ulottui koko talon julkisivun poikki, ja samalla uusittiin keittiö, ruokakomerot ja muut taloudenhoitoon liittyvät tilat.

Vuonna 1853 Florence Nightingale hankki työpaikan Lontoosta eikä sen jälkeen asunut enää Embleyssä pysyvästi. Lopullisesti Nightingale myi talon vasta vuonna 1896.

Päärakennus on nykyisin koulun majoitustilana, ja siellä asuu 75 oppilasta.

## Lähteet
Girls’ Generationin diskografia

Tämä on eteläkorealaisen tyttöyhtyeen **[[Girls' Generation]]** diskografia (koreaksi **So Nyuh Shi Dae**/**So Nyeo Shi Dae**, josta lyhenteenä **SNSD**). SNSD on ollut musiikkibisneksessä vuoden 2007 puolivälistä asti, jolloin yhtye debytoi. He ovat tällä hetkellä julkaisseet kolme täyspitkää albumia, kolme minialbumia ja kaksi uudelleenpakattua albumia. He ovat myös osallistuneet laulamiseen monissa Etelä-Korean draamoissa sekä osallistuneet yhdessä SM artistien kanssa albumiin "2007 Winter SMTown - Only Love" . Heidän debyytti kappale oli nimeltään "Into the New World" (), joka julkaistiin vuonna 2007. Yhtye on myynyt yli 100 000 kappaletta, kullekin heidän viidelle albumilleen.

## Studioalbumit
### Koreankieliset albumit

### Japaninkieliset albumit

## Livealbumit

## Minialbumit (EP:t)

## Singlet
### Koreankieliset singlet

### Japaninkieliset singlet

### Englanninkieliset singlet

### Mainossinglet

## Muut listasijoitetut kappaleet

## Muilla albumeilla esiintymiset

## Mukana laulamiset ja duetot

## Soundtrack-esiintymiset

## Videoalbumit
### DVD:t

## Videografia
James Joseph Sylvester

**James Joseph Sylvester** (1814–1897) oli englantilainen matemaatikko. Hän vaikutti merkittävästi matriisilaskennan, lukuteorian ja kombinatoriikan kehitykseen.

Sylvester oli juutalainen. Hän kävi koulunsa Lontoossa ja Liverpoolissa ja opiskeli Cambridgen yliopistossa. Siellä hänelle ei kuitenkaan voitu myöntää uskontonsa takia tutkintoa, joten Sylvester valmistui Irlannissa Trinity Collegesta. Kun teologiset vaatimukset poistettiin, Cambridge myönsi Sylvesterille maisterin arvon. Hänestä tuli fysiikan professori Lontoon University Collegeen ja vuonna 1841 matematiikan professori Amerikkaan Virginian yliopistoon. Neljän vuoden kuluttua hän palasi Englantiin ja kouluttautui asianajajaksi. Vuonna 1855 hän pääsi Woolwichin kuninkaalliseen sotakorkeakouluun matematiikan professoriksi. Siinä virassa viettämänsä 15 vuoden aikana hän teki merkittävimmät matemaattiset teoksensa. 1880-luvulla hänestä tuli geometrian professori Oxfordin yliopistoon.

Sylvester otaksui Sylvesterin–Gallain lauseen, jonka Tibor Gallai myöhemmin todisti. Hän konstruoi ensimmäisiä esimerkkejä Hadamardin matriisista.

Royal Society myönsi Sylvesterille Copley-mitalin vuonna 1880. Vuonna 1901 Society perusti Sylvesterin mukaan nimetyn Sylvester-mitalin.

## Lähteet

## Kirjallisuutta
*
Deiran kellotorni

**Deiran kellotorni** () tai **Dubain kellotorni** on betoninen monumentti  Dubain kaupungissa Yhdistyneissä arabiemiirikunnissa. Se sijaitsee Deiran kaupungiosassa Dubain itäosassa olevassa liikenneympyrässä D89-tiellä, kaupungiosia yhdistävän sillan tuntumassa. Torni oli sheikin lahja langolleen. Sen suunnitteli insinoori Otto Bulard.

Sitä alettiin rakentaa vuonna 1964. Sen beteoni tehtiin tuohon aikaan yleiseen tapaan rantahiekasta jossa on suolaa. Suola heikentää betonia joka alkaa myöhemmin rapautumaan. Sille tehtiin perusteellinen korjaus betonin rapauduttua vuonna 1972.

## Lähteet
Düsseldorf-Kaiserswerth

**Düsseldorf-Kaiserswerth** on Düsseldorfin vanha kaupunginosa.

Kaiserswerth sijaitsee Düsseldorfin pohjoisosassa Reinjoen varrella. Se sai alkunsa benediktiiniluostarista, joka perustettiin vuoden 700 paikkeilla joessa olevaan saareen. Saari oli tärkeä joenylityspaikka, ja siihen tehtiin pian linnoitus. 1000-luvulla sinne perustettiin Pyhän Saksalais-Roomalaisen keisarikunnan keisarille palatsi, josta kaupunki on saanut nimensä. 1100-luvulla paikalle rakennettiin jokiliikenteen tulliasema. 1200-luvulla kaupunki siirtyi Kölnin vaaliruhtinaiden haltuun. Espanjalaiset miehittivät kaupunkia vuosina 1589-1592. Vuonna 1702 Espanjan vallanperimyssotaan liittyvissä taisteluissa linnoitus vaurioitui pahoin, ja se menetti strategisen merkityksensä. Läheinen Düsseldorf kasvoi suuremmaksi, ja Kaiserswerthistä tuli sen lähiö.

Kaiserswerthissa on toiminut kätilöopisto ja diakonissalaitos vuodesta 1836 asti.

## Lähteet
Henkikaartin jääkärirykmentti

**Henkikaartin Hänen majesteettinsa jääkärirykmentti** () oli Venäjän armeijan keisarillisen kaartin joukko-osasto.

## Historia
Joukko-osasto perustettiin vuonna 1796 pataljoonana, joka muodostettiin Hatsinan jääkärikomppaniasta sekä Semjonovin ja Izmalovon kaartinrykmenttien jääkärijoukoista. Vuonna 1806 siitä tehtiin rykmentti. Se osallistui historiansa aikana Napoleonin sotiin, Venäjän-Turkin sotaan (1828-1829), Puolan kansannousun (1830-1831) kukistamiseen, Turkin sotaan (1877-1878) ja ensimmäiseen maailmansotaan.
Jouko Puolanto

**Jouko Puolanto** (s. 25. maaliskuuta 1964 Helsinki) on suomalainen näyttelijä. Hän on näytellyt useissa kotimaisissa elokuvissa ja televisiosarjoissa. Teatterinäyttämöillä Puolanto on nähty muun muassa Suomen Kansallisteatterissa, Q-teatterissa, Teatteri Jurkassa, Ryhmäteatterissa, Mikkelin Teatterissa, Espoon Kaupunginteatterissa, Teatteri Eurooppa Neljässä ja Helsingin kaupunginteatterissa. Hän esiintyy myös Jonne Saksanto -nimisenä hahmona Ari Wahlstenin romaaneissa Kosteiden mestojen balladi (Gummerus, 2012) ja Jobikirja (Gummerus, 2014). Lisäksi hän on ollut Q-teatterin nuorten teatteripiirin toinen vetäjä vuosina 2007–2011.

## Filmografia
### Elokuvat

### Tv-sarjat

## Lähteet
* http://www.imdb.com/name/nm0700637/
* https://www.elonet.fi/fi/henkilo/223561
* https://www.nayttelijaliitto.fi/nayttelijahaku/jouko-puolanto/

### Viitteet

## Aiheesta muualla
* 
*
Sisters of Mercy (sääntökunta)

**Sisters of Mercy** on katolinen naisten sääntökunta. Sen perusti irlantilainen Catherine McAuley vuonna 1831.

Kymmenen vuoden aikana McAuley perusti neljätoista seurakuntaa Englantiin ja Irlantiin. Pian hänen kuolemansa jälkeen järjestö levisi Pohjois-Amerikkaan, Uuteen-Seelantiin ja Argentiinaan.  Nykyisin sääntökunnalla on noin kymmenentuhatta jäsentä.

## Lähteet
Taekwondo kesäolympialaisissa 2016

**[[Taekwondo]]ssa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** seitsemättä kertaa. Kilpailut käytiin 17.–20. elokuuta Centro Olímpico de Treinamenton toisessa hallissa, jonne mahtui yleisöön 10&nbsp;000 henkeä. Painoluokkia oli neljä kummallekin sukupuolelle. Parhaiten menestyi Etelä-Korea, joka saavutti kaksi kultaa ja kolme pronssia.

## Mitalistit
### Miehet

### Naiset

## Mitalitaulukko

## Lähteet

## Aiheesta muualla

*Taekwondo Rio de Janeiron 2016 kesäolympialaisten ja -paralympialaisten virallisilla sivuilla
IK Sleipner

**Idrottsklubben Sleipner** on norrköpingiläinen urheiluseura. Parhaiten seura tunnetaan jalkapalloseurana. Sleipner on voittanut kerran Ruotsin mestaruuden 1938. Nykyään seura pelaa Ruotsin neljänneksi korkeimmalla sarjatasolla 2. divisioonan Södra Svealand -lohkossa.

Seura on nimetty Odinin hevosen Sleipnirin mukaan.

## Lähteet
Sidney Herbert

**Sidney Herbert** (16. syyskuuta 1810 – 2. elokuuta 1861) oli englantilainen poliitikko. Hänet valittiin parlamentin alahuoneeseen konservatiivipuolueen edustajaksi vuonna 1832. Vuonna 1845 hän pääsi hallitukseen sotaministeriksi. Krimin sodan aikana hän oli vastuussa sotaan liittyvistä käytännön asioista kuten sotilassairaaloiden johtamisesta. Herbert lähetti Florence Nightingalen hoitamaan sodassa haavoittuneita.

Sidney Herbertin vanhemmat olivat Pembroken jaarli George Herbert ja kreivitär Catherine Vorontsov (Jekaterina Vorontsova), jonka isä oli Venäjän suurlähettiläs Lontoossa, kreivi Semjon Vorontsov. Catherine Vorontsov oli sotamarsalkka Mihail Vorontsovin sisko.

Sidney Herbertin patsas Lontoossa Regent Streetin ja Pall Mallin risteyksessä on osa vuonna 1861 pystytettyä Krimin sodan muistomerkkiä.

## Lähteet
Busters

**Busters** on vuonna 1974 perustettu suomalainen rockyhtye. Bändi on syntynyt Helsingin Norssin koulukavereiden pohjalta, mutta siinä on soittanut muutamia tämän päivän muusikoita kuten Honey Aaltonen, Tero Rikkonen, Veli-Pekka Oinonen, Kimmo Kosenius (Problems?, Woude), Risto Schiray (Problems?, Woude) sekä Risto Rinne (Kake Singers). Yhtye on keikkaillut ahkerasti ja soittanut mm. Maarit ja Sami Hurmerinnan, Eero Raittisen ja Mato Valtosen kera. Bändi on keikkaillut niin Tavastialla, Vanhalla kuin edesmenneellä Natsallakin. Perinteinen kesän keikka Kuohijoella 2011 teki jälleen yleisöennätyksen ministeritason vieraita myöten – myös bändin uusin oma kappale "Kuohijoki" julkaistiin siellä.

## Jäsenet
* Honey Aaltonen – rummut
* Lauri Karhuvaara – laulu
* Jyri Lehtonen – kitara
* Risto Schiray – kitara, laulu
* Tero Rikkonen – kitara, laulu
* Timo Virtaneva – basso

## Julkaisut
Pöytälaatikosta 1993 (JLNBF-001), hyväntekeväisyyslevy LC Floorankentän kanssa tukemaan Eläintarhan ala-astetta ja Käpylän lastenkotia.
#Farkut (säv. sov. Jyri Lehtonen, san. Lauri Karhuvaara)
#I´m not so far away (säv. san. sov. Jyri Lehtonen)
#Nuoruutein (säv. sov. Jyri Lehtonen, san. Lauri Karhuvaara)
#Nuori rokkari (säv. sov. Jyri Lehtonen, san. Lauri Karhuvaara)
#Let´s boogie (säv. sov. Jyri Lehtonen)
#Pain of my life (säv. sov. Jyri Lehtonen)
#Matkani unelma (säv. J. Lehtonen, san. L. Karhuvaara, sov. Seppo Hiltunen)
#Bafe´s factory (säv. sov. Jyri Lehtonen)
#Sunnuntaita vasten (säv. sov. Jyri Lehtonen, san. Lauri Karhuvaara)
#G´blues (säv. J. Lehtonen, sov. Kimmo Kosenius - J. Lehtonen - T. Virtaneva)
#Älä jätä kesken (säv. san. Risto Rinne, sov. Jyri Lehtonen - Risto Rinne)
#Maria (säv. san. Jukka Kosonen, sov. Jukka Kosonen - Jyri Lehtonen)
#Aurinkokellonaikaan (säv. san. Jukka Kosonen, sov. J. Kosonen - J. Lehtonen)
#Aikaa lokakuun (säv. san. Jaakko Koskinen, sov. Jyri Lehtonen)
#Blue sky (säv. Jyri Lehtonen, sov. Olavi Kolliander - Tommi Nieminen - Timo Seppälä - Kyösti Suokas - Tarja Syväoja)
#Nuoria oltiin (säv. san. Risto Rinne, sov. Jyri Lehtonen - Risto Rinne)

Pop & Rock 2009 (MICD-0905)
# Nuoruutein, Live at Tavastia 3.8.2009 
Digitaaliset julkaisut (mm. Spotify ja YouTube)

# Farkut - Live at Vanha ylioppilastalo 11.11.2005
# Bafe´s Factory - Live at Vanha ylioppilastalo 11.11.2005
# Nuoruutein - Live at Tavastia 3.8.2009
# Kuka mitä häh - Live a Bilia Kaivoksela 12.2.2011 (guest Mato Valtonen)
# Dancing Shoes - Live a Bilia Kaivoksela 12.2.2011
# I'm Not So Far Away - Remixed 2025

## Aiheesta muualla
* Bustersin viralliset sivut
* Huomenta Suomen Lauri Karhuvaara onkin rokkimies Mtv3.fi 01.11.2009 
*Helsingin Sanomien artikkeli hyväntekeväisyyslevystä
63 (luku)

**63** (**kuusikymmentäkolme**) on luonnollinen luku, jota edeltää luku 62 ja seuraa luku 64.

## Matematiikassa
* 63 on yhdistetty luku.
* 63 on vajaa luku.
* 63 on Woodallin luku: 4 \cdot 2^4 - 1.
* 63 on onnekas luku ().
* 63 on Duffyn luku.
* 63 on Harshad-luku kymmenjärjestelmässä ja nelijärjestelmässä (3334)
* 63 on palindromi binäärijärjestelmässä (1111112) ja nelijärjestelmässä.
* 63 on ”komea luku” (), koska se voidaan muodostaa numeroidensa positiivisten kokonaislukupotenssien summana kymmenjärjestelmässä: 6^2+3^3.
* 63 on keskitetty oktaedriluku.
* 63 on seitsemän ensimmäisen yhdistetyn luvun summa.
* 63 voidaan muodostaa kahden neliöluvun erotuksena kolmella tavalla: 8^2-1^2, 12^2-9^2 ja 32^2-31^2.
* 63 esiintyy kahdessa jaottomassa Pythagoraan kolmikossa:  ja .

## Luonnontieteissä
* Jaksollisessa järjestelmässä 63 on europiumin järjestysluku.
* Kupari-63 on kuparin vakaa ja luonnossa yleisin isotooppi.
* Kadmium-111 on kadmiumin vakaa isotooppi, jonka neutroniluku on 63.
* Typen sulamispiste on noin 63 kelviniä.
* 63 Ausonia on asteroidi.
* Auringonkukkagalaksi tunnetaan myös nimellä Messier 63.
* Muulilla on 63 kromosomia.

## Muissa yhteyksissä
* Amerikkalainen nesteen tilavuusmitta *hogshead* vastaa 63 gallonaa (noin 240 litraa).
* 63 on Filippiinien kansainvälinen suuntanumero.
* Eurooppatie E63 kulkee Sodankylän ja Turun välillä.
* Kantatie 63 kulkee Kauhavan ja Ylivieskan välillä.
* Bell P-63 Kingcobra oli yhdysvaltalainen hävittäjälentokone.
* Kohu-63 on suomalainen punk-yhtye.

## Lähteet
Girolamo Prigione

**Girolamo Prigione** (12. lokakuuta 1921 Castellazzo Bormida – 27. toukokuuta 2016 Alessandria) oli italialainen roomalaiskatolinen arkkipiispa. Hänet vihittiin papiksi Alessandria (della Paglian) hiippakuntaan 18. toukokuuta 1944. Hänet nimitettiin Lauriacumin titulaariarkkipiispaksi sekä apostoliseksi nuntiukseksi El Salvadoriin ja Guatemalaan 27. elokuuta 1968. Piispaksi vihkiminen seurasi 24. marraskuuta. Pääkonsekraattorina toimi Amleto Giovanni Cicognani, jota avustivat Giovanni Benelli ja Giuseppe Almici.

2. lokakuuta 1973 Prigione sai nimitykset apostoliseksi delegaatiksi Ghanaan ja Nigeriaan. 28. huhtikuuta 1976 hänet nimitettiin apostoliseksi pro-nuntiukseksi Nigeriaan, 7. helmikuuta 1978 apostoliseksi delegaatiksi Meksikoon ja 12. lokakuuta 1992 apostoliseksi nuntiukseksi samaan maahan. Hän jäi eläkkeelle 2. huhtikuuta 1997.

## Lähteet
Iriney

**Iriney Santos da Silva**, yleensä vain **Iriney** (s. 23. huhtikuuta 1981 Humaitá, Brasilia) on brasilialainen jalkapalloilija. Hän pelasi kotimaansa lisäksi Espanjassa ja yhdellä kaudella Englannissa. Hän oli pelipaikaltaan keskikenttäpelaaja.

## Seurajoukkueura
Iriney aloitti ammattilaisuransa vuonna 2000 Associação Desportiva São Caetanosta. Vuonna 2002 Iriney siirtyi espanjalaiseen Rayo Vallecanoon, jota hän edusti seuraavat kolme kautta.

Kesällä 2005 hän teki sopimuksen Celta Vigon kanssa. Joukkue pelasi kaudet 2005–2007 maan korkeimmalla sarjatasolla Primera Divisiónissa. Kaudeksi 2007–2008 galicialaisseura tippui Segunda Divisióniin, jonka jälkeen Iriney päätti jättää seuran ja siirtyi tammikuussa 2008 Almeríaan.

Kesäkuussa 2009 Iriney siirtyi sevillalaiseen Real Betisiin, jossa hän pelasi kolme kautta. Kauden 2012–2013 hän pelasi Granadassa.

Iriney pelasi heinäkuusta 2013 tammikuuhun 2014 Englannin mestaruussarjan Watfordissa 15 ottelua. Kauden 2013–2014 lopun hän pelasi Mallorcan joukkueessa, minkä jälkeen hän lopetti pelaajauransa.

Iriney pelasi La Ligassa yhteensä 151 ottelua ja teki niissä kaksi maalia. La Liga 2:ssa hän pelasi 80 ottelua ja teki niissä kolme maalia.

## Lähteet

## Aiheesta muualla
* Irineyn esittely Betisin virallisella sivustolla  
* Irineyn tilastot BDFutbol-sivustolla
2-bromo-LSD

**2-Bromo-LSD**, nimenä myös **BOL-148**, on lysergihapon johdos. Se on rakenteellisesti muutoin identtinen LSD:n kanssa, mutta sisältää ylimääräisen bromiatomin, joka korvaa samassa paikassa olleen vetyatomin.

Yhdisteen löysi Albert Hofmann osana tutkimusta, jossa LSD löydettiin. 2-Bromo-LSD ei aiheuta lainkaan sellaisia aisti- ja ajatustoimintovaikutuksia kuin LSD, eikä sitä ole tutkittu paljonkaan. Sen on havaittu vaikuttavan neutraalina antagonistina samoissa reseptoreissa kuin LSD. Bromiatomin takia se ei kiinnity serotoniinireseptoreihin, joihin LSD voi kiinnittyä.

2-Bromo-LSD:n käyttöä on kokeiltu Hortonin syndrooman hoidossa lupaavin tuloksin.

## Lähteet

## Aiheesta muualla
* LSD-artikkeli TiHKAL-teoksen HTML-muodossa 
* Book II of TiHKAL 
* Entheogen Corporation
Harley Street

**Harley Street** on katu Lontoossa. Se on ollut 1800-luvulta asti tunnettu siellä toimivista lääkäreistä. Nykyisin kadun varrella toimii noin 1500 lääketieteen eri alojen ammattilaista. Siellä toimii klinikoita ja yksityissairaaloita,  jotka tarjoavat palveluita syöpähoidoista kauneusleikkauksiin.

## Lähteet

## Aiheesta muualla
Theodor Fliedner

**Theodor Fliedner** (1800–1864) oli saksalainen pappi, joka perusti luterilaisen diakonissatoiminnan. Hän opiskeli papiksi ja vuonna 1821 hän ryhtyi Düsseldorf-Kaiserswerthin seurakunnan papiksi.

Fliedner aloitti kristillisen laupeudentyönsä toimimalla läheisen vankilan pastorina, ja sai muutkin vankilat pestaamaan vankilapastoreita. Vuonna 1836 hän perusti operussairaalan ja sen yhteyteen diakonissalaitoksen. Florence Nightingale opiskeli Fliednerin perustamassa laitoksessa sairaanhoitajaksi. 

## Lähteet
Arvid Andersson

**Olov Arvid Andersson** (19. toukokuuta 1919 Västerrottna (nyk. Sunnen kunta), Värmlanti – 20. syyskuuta 2011 Kristinehamn) oli ruotsalainen painonnostaja, maailman- ja euroopanmestari.

Andersson voitti urheilu-urallaan maailmanmestaruuden Pariisista vuonna 1946, MM-pronssin ja kaksi Euroopan mestaruutta. Hän osallistui myös kahdesti kesäolympialaisiin: Lontoossa 1948 hän oli 13:s ja Helsingissä 1952 12:s.

Andersson työskenteli palomiehenä. Hän kuoli 92-vuotiaana vanhainkodissa ollessaan aamiaisella.

## Lähteet
* Arvid Andersson Biography and Olympic Results | Olympics at Sports-Reference.com  

### Viitteet
Martta Hakala

**Martta Hakala** (s. 14. lokakuuta 1993) on suomalainen laulaja. Vuonna 2011 hän osallistui Suomen Idolsiin, mutta jätti kilpailun kesken koti-ikävään ja nuoreen ikäänsä vedoten. Hakalaa oltiin pidetty yhtenä kilpailun ennakkosuosikeista, ja tuomaristoon kuulunut Nina Tapiokin kommentoi että Hakala olisi varmasti nähty semifinaaleissa. Kilpailun jälkeen Hakala kirjoitti ettei aio enää osallistua Idolsiin vaan äänittää jatkossa musiikkinsa kotona. Idolsissa Hakala tutustui vierailevana tuomarina toimineeseen PMMP:ssä laulavaan Mira Luotiin, ja pääsi tämän kautta esiintymään lämppäriksi PMMP:n keikalle Nosturiin.

Pian Idolsista jättäytymisen jälkeen Sony Music tarjosi Hakalalle levytyssopimusta, ja esikoisalbumia alettiin työstää. Ensimmäinen single julkaistiin nimellä *Steve Harris* Iron Maiden -yhtyeen basistin mukaan. Hakala kirjoitti kappaleen yhdessä tuottajien Hank Solon ja Tom Aeionin kanssa. Toinen kappale, ”Pidät kii” julkaistiin 1. joulukuuta 2016. Kesäkuussa 2017 hän julkaisi uuden singlen ”Sä”.

Martta Hakala kirjoitti ylioppilaaksi Jämsän yhteiskoulusta keväällä 2012 ja kertoi Ilta-Sanomien haastattelussa hakevansa opiskelemaan kauppakorkeakouluun Tampereelle. Martta valmistui liiketalouden tradenomiksi 2016 sekä suoritti hyväksytyn tilintarkastajan tutkinnon kesällä 2018 ja nykyään hän pyörittää musiikkiuran ohella omaa  taloushallintoyritystä myAuditor. 

## Diskografia
### Singlet
* ”Steve Harris” (2011)
* ”Pidät kii” (2016)
* "Sä" (2017)

## Lähteet

## Aiheesta muualla
*Martta Hakalan blogi
Mohammed Aman

**Mohammed Aman** (s. 10. tammikuuta 1994) on etiopialainen keskimatkojen juoksija.

Vuonna 2010 hän voitti kultaa 1&nbsp;000 metrin juoksussa nuorten kesäolympialaisissa Singaporessa. Alle 20-vuotiaiden Afrikan-mestaruuskilpailuissa hän voitti 800 metrin kilpailun vuonna 2011. Hän oli voittanut saman matkan alle 20-vuotiaiden Afrikan-mestaruuskilpailuissa jo vuonna 2009 15-vuotiaana. Kansainvälinen yleisurheiluliitto IAAF kuitenkin hylkäsi hänet vuonna 2011, sillä hän oli ollut liian nuori kilpailuihin. IAAF:n sääntöjen mukaan alle 20-vuotiaiden arvokilpailuihin osallistuvien on täytettävä 16 vuotta kilpailuvuoden lopussa. Alle 18-vuotiaiden MM-kilpailuissa Lillessä 2011 Aman sijoittui 800 metrillä toiseksi Etiopian aikuisten ennätysajalla 1.44,68.

Daegun MM-kilpailuissa 2011 Aman voitti 800 metrin välierissä eränsä ennätyksellään 1.44,57. Loppukilpailussa hän sijoittui kahdeksanneksi ajalla 1.45,93. Hän oli ensimmäinen 800 metrillä MM-kilpailuiden loppukilpailuun selviytynyt etiopialainen.

10. syyskuuta 2011 Rietissä hän paransi ennätystään ja Etiopian ennätystä aikaan 1.43,37. Aika on kautta aikain paras alle 18-vuotiaan juoksema. 18. syyskuuta 2011 Aman voitti Milanossa maailmanmestarin ja maailmanennätyksen haltijan David Rudishan. Amanin aika oli 1.43,50 ja Rudisha hävisi hänelle seitsemän sadasosasekuntia. Rudisha oli voittanut tuota ennen 800 metrillä 34 kilpailua peräkkäin ja hävinnyt edellisen kerran Berliinin MM-kilpailuissa 2009.

Aman juoksi sisäratojen Etiopian ennätyksen 1.45,40 Birminghamissa helmikuussa 2012. Istanbulin sisäratojen MM-kilpailuissa 2012 hän voitti 800 metrin maailmanmestaruuden ajalla 1.48,36. Lontoon olympialaisissa hän sijoittui kuudenneksi Etiopian ennätysajalla 1.43,20. Hän paransi maansa ennätyksen 1.42,53:een voittaessaan samana vuonna Zürichin Timanttiliigan kilpailun. Hän juoksi helmikuussa 2013 600 metrin juoksun nuorten sisäratojen maailmanennätyksen 1.15,60 Moskovassa ja 800 metrin sisäratojen Etiopian ennätyksen 1.45,05 Tukholmassa. Moskovan MM-kilpailuissa 2013 Aman voitti maailmanmestaruuden ajalla 1.43,31. Hän juoksi muutama viikko myöhemmin Brysselissä Etiopian ennätyksen 1.42,37.

Aman teki 800 metrin sisäratojen Afrikan ennätyksen 1.44,52 Birminghamissa helmikuussa 2014. Hän voitti 800 metrin sisäratojen maailmanmestaruuden Sopotissa 2014 ajalla 1.46,40. Saman vuoden Afrikan-mestaruuskilpailuissa Marrakechissa hän sai 800 metrillä hopeaa ajalla 1.48,74. Marrakechin Maanosien cupissa hän sijoittui samalla matkalla niin ikään toiseksi. Pekingin MM-kilpailuissa 2015 hänet hylättiin 800 metrin välieräjuoksussa. Portlandin MM-hallikilpailuissa 2016 hän oli neljäs. Rio de Janeiron olympialaisissa hän karsiutui 800 metrin välierissä. Lontoon MM-kilpailuissa 2017 hän sijoittui kuudenneksi.

## Henkilökohtaiset ennätykset
:Lähde: IAAF
;Ulkoradat
* 800 metrin juoksu: 1.42,37 (2013)
* 1 000 metrin juoksu: 2.15,75 (2014)
* 1 500 metrin juoksu: 3.43,52 (2011)
* Mailin juoksu: 3.57,14 (2011)

;Sisäradat
* 800 metrin juoksu: 1.44,52 (2014)

## Lähteet
Arthur Lewis

**William Arthur Lewis** (23. tammikuuta 1915 – 15. kesäkuuta 1991) oli Saint Lucialla syntynyt taloustieteilijä. Hän sai vuonna 1932 stipendin siirtomaan emämaahan Englantiin. Lewis opiskeli taloustiedettä ja lakia London School of Economicsissa. Vuonna 1948 hänestä tuli professori Manchesterin yliopistoon. Hänet palkittiin vuonna 1979 taloustieteen Nobelilla tutkimuksesta yhdessä Theodore Schultzin kanssa taloudellisen kehityksen alalta, erityisesti kehitysmaiden ongelmien osalta.

## Merkittäviä teoksia
Lewis, W. Arthur (2003). *The Theory of Economic Growth*. London: Taylor and Francis, 453 sivua. Julkaistu ensimmäisen kerran vuonna 1955. .

Lewis, W. Arthur (1954). "Economic development with unlimited supplies of labour". *The Manchester School* 22, no. 2: 139–191.

## Lähteet
Fosfofruktokinaasi-2

**Fosfofruktokinaasi-2** on entsyymi, joka katalysoi fruktoosi-6-fosfaatin reversiibeliä fosforylaatiota fruktoosi-2,6-bisfosfaatiksi. Entsyymillä on tehtävä glykolyysin ja glukoneogeneesin säätelyssä. Fosfofruktokinaasi-2:n EC-numero on EC 2.1.7.105.

## Toiminta
Rakenteeltaan fosfofruktokinaasi-2 on kahdesta samanlaisesta yksiköstä koostuva dimeeri ja molekyylipainoltaan noin 55 kDa. Kummassakin yksikössä on fosforylaatiota katalysoiva kinaasialayksikkö ja fosfaattiryhmän hydrolyysiä katalysoiva fosforylaasialayksikkö. Nisäkkäiltä tunnetaan viisi isoentsyymiä, jotka ovat yleisiä aivoissa, maksassa, luurankolihaksistossa, sydämessä ja kiveksissä.

Fosfofruktokinaasi-2:n kinaasialayksikkö katalysoi fosforyyliryhmän siirtämistä ATP-molekyyliltä fruktoosi-6-fosfaatille ja fosforylaasialayksikkö katalysoi fruktoosi-2,6-bisfosfaatin hajotusta fruktoosi-6-fosfaatiksi ja fosfaatti-ioniksi. Entsyymiä inhiboi muun muassa sitruunahappo, mutta tärkein säätelymekanismi on fosforylaatio. Proteiinikinaasi A katalysoi fosforyyliryhmän liittämistä fosfofruktokinaasi-2:n seriiniaminohappoon, mikä inhiboi kinaasiaktiivisuutta ja aktivoi fosforylaasialayksikön. Tällöin glykolyysiä aktivoivan fruktoosi-2,6-bisfosfaatin konsentraatio laskee ja glykolyysin aktiivisuus pienenee. Näin tapahtuu glukoosin konsentraation ollessa solussa vähäinen, jolloin erittyy proteiinikinaasi A:ta aktivoivaa glukagonihormonia. Kun glukoosia on soluissa runsaasti, eräs fosfoproteiinifosfataaseihin kuuluva entsyymi defosforyloi fosfofruktokinaasi-2:n, jolloin sen kinaasialayksikkö aktivoituu ja fosforylaasialayksikkö inhiboituu. Kinaasialayksikön tuottama fruktoosi-2,6-bisfosfaatti aktivoi glykolyysiä ja inhiboi glukoneogeneesia.

## Lähteet
Medb

**Medb** on Irlannin muinaistaruston Connachtin kuningatar. Keskeisissä kertomuksissa hänen puolisonsa on Ailill mac Máta, joskin hänellä oli ollut tätä ennen puolisoita, jotka olivat olleet myös Connachtin kuninkaita. Mebd hallitsee Cruachan (nykyisin Rathcroghan Roscommonin kreivikunnassa). Hän on Ulsterin kuninkaan Conchobar mac Nessan vihollinen ja entinen vaimo, ja hän käynnisti *[[Táin Bó Cúailnge]]n* ("Cooleyn karjanryöstö"), jonka tavoitteena oli Ulsterin arvokkaan härän ryöstäminen.

Medbin ahneus aiheutti katkeran sodan Connachtin ja Ulsterin välille, ja vain Cuchulainn oli kyllin voimakas karkottamaan Connachtin joukot, vaikka Medbin taikavoimat koituivat lopulta myös hänen kuolemakseen. Medb oli seksuaalisesti kyltymätön, ja hänen himokkuutensa oli niin vahva, että pelkkä hänen näkemisensä imi miehistä voimat. Medb on saattanut olla Mabin esikuva.

## Lähteet
* Cotterell, Arthur: Maailman myytit ja tarut. WSOY 1996. 

### Viitteet